钦定古今图书集成/明伦汇编/氏族典/第436卷 > 《廖用贤尚友录》 > 马令琮
## 钦定古今图书集成/明伦汇编/氏族典/第436卷 > 《廖用贤尚友录》 > 马令琮

按《宋史马令琮传》：“令琮，大名人。父全节，历横梅、定远、
昭义、彰德、定武、天雄六节度。令琮少善骑射，尝从其
父平安州及与镇州安重荣战，皆有功，由是知名。晋
开运二年，全节卒，令琮起复，拜隰州刺史。汉祖开国，
为西京巡检使。周祖受命，改陈州刺史。世宗嗣位，移
随州。太祖即位，出刺怀州。李筠叛，将亲征，令琮日夜”
储蓄以俟王师，太祖善之，命授团练使。泽、潞平，为昭
义兵马钤辖。乾德元年卒。子延恩，为殿直。